பொய்யுரைக்க போதமென்று பொய்யருக் கிருக்கையால்  மெய்யுரைக்க வேண்டுதில்லை மெய்யர்மெய்க் கிலாமையால்  வையகத்தில் உண்மை தன்னை வாய்திறக்க அஞ்சினேன்  நையவைத்தது என்கொலோ நமசிவாய நாதனே (268)  ஒன்றை ஒன்று கொன்றுகூட உணவுசெய்து இருக்கினும்  மன்றினூடு பொய்களவு மாறுவேறு செய்யினும்  பன்றிதேடும் ஈசனைப் பரிந்துகூட வல்லிரேல்  அன்றுதேவர் உம்முளே அறிந்துணர்ந்து கொள்ளுமே (269) 